Spin-off

Spin-off ( ’pyöriä’ + off ’irti, eroon’) tarkoittaa menestyksekkään kirjan, elokuvan, televisiosarjan, videopelin tai muun kerronnallisen teoksen pohjalta tehtyä oheis- eli sivutuotetta, kylkiäistä eli uutta teosta tai sarjaa.

Spin-off-sarjoille on tyypillistä, että ne ottavat alkuperäisestä teoksesta jotakin, mikä uudessa teoksessa nostetaan pääasiaksi. Esimerkiksi hahmo, joka alkuperäisessä TV-sarjassa oli vain sivuhahmo, voi nousta omassa sarjassaan päähenkilöksi.

Spin-off-teokset sisältävät usein alkuperäisen teoksen hahmoja tai sijoittuvat siitä tuttuun miljööseen mutta pysyvät silti omana kokonaisuutenaan, erillään alkuperäisestä teoksesta. Spin-offin rooli alkuperäisteoksen juonijatkumossa voi joissain tapauksissa olla vaikea määritellä. Jotkut spin-offit voivat esim. sijoittua juonellisesti aikaan ennen alkuperäisen teoksen tapahtumia tai suoraan alkuperäisen teoksen jälkeen. Spin-off voi tapahtua myös rinnakkain alkuperäisen teoksen kanssa, jolloin se voi vaikkapa näyttää, mitä tapahtui jossain muualla samaan aikaan kun päätarina tapahtui. Jotkut spin-offit taas voivat luoda rinnakkaisen universumin, jossa on samankaltaisia piirteitä ja hahmoja kuin alkuperäisessä tarinassa mutta silti eivät ole missään tekemisissä sen kanssa.

Historian ensimmäisenä spin-off-sarjana pidetään vuonna 1941 aloittanutta The Great Gildersleeve -radiosarjaa, joka erkani Fibber McGee and Molly -sarjasta.

Muita merkityksiä

Spin-off-termiä käytetään myös liike-elämässä muun muassa kuvaamaan vanhasta yrityksestä irrotettua uutta spin-off-yritystä eli oheisyritystä.

Kolmanneksi termillä tarkoitetaan oheistuotetta, sivutuotetta, esimerkiksi tutkimuksen oheistulosta. Termillä kuvataan tekniikan siirtymistä sovellutuksesta toiseen; esimerkiksi NASA kertoo, miten avaruustekniikkaa on siirtynyt maanpäälliseen käyttöön. Tässä mielessä on kerrottu paljon virheellisiä tarinoita, esimerkiksi Teflon-muovin on väitetty olleen avaruustekniikan tulos.

Tunnettuja spin-off-televisiosarjoja 

(Suluissa alkuperäinen sarja)

Suomessa 
 Donna Paukku (Hyvät herrat, Herrat nauraa)
 Frank Pappa Show (NoTV)
 Hanski (Kaverukset)
 Harjakaisen & Piisisen talkoot (Putous, Joka kodin asuntomarkkinat)
 Karkurit (Roba)
 Krisse (Hyppönen-Enbuske Experience)
 Lillukanvarsia, Romeo & Rafael Desperados, Tuuliranta, Young Girl Dream Girl, Young Man Cash Man (Salatut elämät) (vain internetissä)
 Marja Tyrnin Joulushow, Mr. Mallorca kohteessa, Tanhupallon oma ohjelma(Putous)
 Ollin koppivuodet (Valehtelijoiden klubi)
 Ou nou! (Kaverille ei jätetä)
 Parhaat vuodet (Ihmeidentekijät)
 Pasila 2.5 – The Spin-Off (Pasila)
 Pihlajasatu, Rantabaari (Salatut elämät)
 Reinikainen (Tankki täyteen)
 Suomen huutokauppakeisari esittää: Markku hoitaa (Suomen huutokauppakeisari) 
 Team Ahma (Akkaa päälle)
 Vesku Show (Spede Show)

Ulkomailla 
 80’s Show, 90’s Show, Days Like These (70’s Show)
 American Song Contest (Eurovision laulukilpailu)
 Angel (Buffy, vampyyrintappaja)
 Ashes to Ashes (Life on Mars)
 Benson (Kupla)
 Better Call Saul (Breaking Bad)
 Bioninen nainen (Kuuden miljoonan dollarin mies)
 Brooke knows best (Hogan knows best)
 The City (The Hills)
 The Cleveland Show (Family Guy)
 The Colbert Report (The Daily Show)
 Colbyt (Dynastia)
 Coryn koukerot (That's So Raven)
 CSI: Miami, CSI: New York, CSI: Cyber (CSI)
 Dallas (vuoden 2012 televisiosarja), Knots Landing (Dallas)
 Daria, Kukkulan kuningas (Beavis ja Butt-head)
 Ewokit, Droidit, The Clone Wars, The Bad Batch (Tähtien sota)  
 Fear the Walking Dead (The Walking Dead) 
 Frasier (Cheers)
 The Hills (Laguna Beach: The Real Orange County)
 Holby Cityn sairaala (Sairaalaelämää)
 How I Met Your Father (Ensisilmäyksellä)
 Huippumallit (Melrose Place)
 I Love New York, Flavor of Love Girls: Charm School (Vaimomatskua)
 Jeffersonit, Maude, Gloria (Perhe on pahin)
 Joey (Frendit)
 Komisario Lewis, Nuori Morse (Ylikomisario Morse)
 Kyläsairaala (Sydämen asialla)
 Melrose Place, 90210 (Beverly Hills 90210)
 NCIS: Los Angeles, NCIS: New Orleans (NCIS Rikostutkijat)
 Paratiisin jälkeen (Murha paratiisissa)
 Rakkauden anatomia (Greyn anatomia)
 Simpsonit (The Tracey Ullman Show)
 Stargate Atlantis, Stargate Infinity, Stargate Universe (Tähtiportti)
 Stockinger (Poliisikoira Rex)
 Torchwood (Doctor Who)
 Unelmien poikamiestyttö (Unelmien poikamies)
 Viiden tähden merielämää (Zackin ja Codyn viiden tähden elämää)
 Xena: soturiprinsessa (Hercules)
 Young Americans (Dawson's Creek)
 Äly ja Väläys (Animaaniset)
 Pikku-Britannia USA (Pikku-Britannia)
 Primeval: New World (Uhka menneisyydestä)
 Purtilot (Tuomas Veturi)
 Vampyyrien sukua (Vampyyripäiväkirjat)
 Ystäväni avaruudesta, Poikamiestytöt (Onnen päivät)
 Nuori MacGyver (Ihmemies MacGyver)
 Team Knight Rider, Ritari Ässä (2008), (Ritari Ässä (1982))
 ST: The Animated Series, ST: The Next Generation, ST: Deep Space Nine, ST: Voyager, ST: Enterprise, ST: Discovery (Star Trek),

Tunnettuja muita spin-offeja 
(Suluissa alkuperäinen teos)

Videopelejä 
 Pilotwings Resort (Wii Sports Resort)

Sarjakuvia 
 Rantanplan (Lucky Luke)

Lähteet 

Televisiotermit
Englanninkieliset sanat ja sanonnat
Seulonnan keskeiset artikkelit